  Майя Бывальцева Удмуртиын Кун Кенеш бордын ужась Егитъёслэн парламентсылэсь витетӥ ӧтчамзэ кылдытонъя вожвылъяськон ялӥзы. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Егитъёслэн парламентазы Удмуртиын улӥсь Россилэн 18-30 аресъем кунмуртэз шедьыны быгатэ. Парламентэ 60 адями пыроз, ужан дырез – кык ар. Вожвылъяськон куинь люкетэз ортче: - 20-тӥ куарусёнозь куриськонъёсты но вожвылъяськонэ ужъёсты кутозы; - Россилэсь но Удмуртилэсь Кункатъёссэс, Егитъёслэн парламентсы сярысь положениез тодэмез эскерон; - конкурс ужъёсты утён. Вожвылъяськонлэн валатэтэныз (положениеныз)  тодматскыны луэ. Куриськонъёсты но конкурс ужъёсты Удмуртиысь Кун Кенешлэн юртаз куто: Ижкар, Октябрьлы 50 ар нимо площадь, 15.  Тегъёс: Ижкар егитъёс Удмуртия вожвылъяськон КунКенеш  